„ Jóhanna ! Þú ert lesbía ! Steingrímur ! Þú ert sköllóttur ! “ Svo hljómar brot úr texta lagsins „ Arðrán hinnar nýju valdastéttar “ eftir pönkhljómsveitina Vafasöm síðmótun . Bassaleikari hljómsveitarinnar er betur þekktur sem aðstoðarmaður forsætisráðherra Sigmundar Davíðs Gunnlaugssonar , Jóhannes Þór Skúlason . Í samtali við Stundina segir Jóhannes Þór ekki hafa spilað með hljómsveitinni um nokkurt skeið en hann sé þó hvergi nærri hættur í pönkinu . Hljómsveitin hefur gefið út fjórar plötur , meðal annars Bylting og étin börn árið 2011 og Íslensk þjóðmenning sem kom út 1. október 2013 , sama dag og þing var sett eftir kosningasigur Framsóknarflokksins . Árið 2008 vann hljómsveitin pönklagasamkeppni Þjóðleikhússins og Rásar 2 og kom í kjölfarið fram í Kastljósi þar sem þeir spiluðu lagið „ Ísland er fokk “ . Myndbandið má sjá hér fyrir neðan . Vinsælasta lag Vafasöm síðmótun er sennilega lagið „ Sigmundur “ en það fékk nokkra spilun á X-inu . Hér er texti fyrri hluta þess lags : Sigmundur er íslenskur . Sigmundur er langbestur . Sigmundur er griðastaður . Bjargvættur og ekkert blaður ! Góðir gestir ! Framtíðarvonin ! Gleðilega hátið ! Það er kominn ! Gleðilega hátið ! Það er kominn ! Sigmundur Davíð ! Hann Sigmundur er ljóshærður . Sigurvegarinn , vöðvastæltur ! Sigmundur er ekki Freud . Nei , Sigmundur , hann er ekki Deutch . Ekki hættur „ Ég hef nú ekki spilað með hljómsveitinni lengi . Meðlimir eru nú svo sem ekki nafngreindir heldur , “ segir Jóhannes Þór . Hann lítur ekki svo á að þetta sé vafasöm tónlist fyrir aðstoðarmann forsætisráðherra . „ Er pönk ekki bara góð músik ? Það er ýmislegt sem pönkarar taka sér fyrir hendur . Ég er ekki hættur að spila pönk en ég hef ekki komið fram með Vafasöm síðmótun í þó nokkurn tíma , “ segir Jóhannes Þór .